Katonacsaládból származott, apja cs. k. százados, német vagy cseh nemzetiségű. Az ifjú Kohlman a bécsújhelyi katonai akadémián végzett. 1827-től zászlós, 1848 tavaszán főszázados az 52/3-as gyalogezredben. 1848 júniustól részt vett a délvidéki harcokban, ahol Kiss Ernő táborkari tisztjeként teljesített szolgálatot. 1848 szeptember 22-től honvédvezérkari őrnagy, a Jelačić elleni sereg vezérkari főnöke. 1848 október 20-tól ezredesi rangban a feldunai hadtest vezérkari főnöke, ezredessé való előléptetését a pákozdi csatában tanúsított magatartásával érdemelte ki. Perczel Mór délvidéki hadjárata idején, 1848 november közepétől a délvidéki hadseregnél szolgált. 1849 márciusától a 4. hadtest vezérkari főnöke, majd hadosztályparancsnoka volt. 1849 május 8-án 3. osztályú katonai érdemjellel tüntették ki. 1849. július 7-től a bánáti bányakerületnél parancsnok.